
Broj: 60-00-19735
Podgorica, 10.07.2026. godine	


PREDMET: Pojašnjenje tenderske dokumentacije br. 77/26 ADAPTACIJA PROSTORA DR - MOJKOVAC - FAZA 2

Obavještavamo potencijalne ponuđače da su postavljena pitanja za pojašnjenje tenderske dokumentacije od potencijalnog ponuđača, pa Vam ista u skladu sa članom 95 Zakona o javnim nabavkama ("Službeni list Crne Gore", br. 074/19 od 30.12.2019, 003/23 od 10.01.2023, 011/23 od 27.01.2023, 084/24 od 06.09.2024.god), a na osnovu ovlašćenja iz Rješenja o imenovanju Komisije za sprovođenje postupka javne nabavke br. 10-10-17252 od 16.06.2026. godine, dostavljamo sa odgovorima.

Pitanje 1:


Pojašnjenjem broj 60-00-19308 nisu dostavljena pojašnjenja tj odgovori na pitanja broj 1,2 i 3. U objavljenom pojašnjenju Naručilac je u odnosu na predmetna pitanja dao komentar "Naručilac ostaje pri zahtjevima iz tenderske dokumentacije", iako zainteresovani ponuđač nije sugerisao izmjenu. 
Šta znači zahtjev da oprema mora imati minimalno maksimalnu dimenziju?! 

Odgovor 1:
Naručilac je tehničkom specifikacijom jasno definisao sopstvene potrebe i minimalne zahtjevane karakteristike.

Pitanje 2:
Koje tehničke karakteristike od navedenih će biti predmet provjere u tehničkom listu tj izvodu iz kataloga? 

Odgovor 2:
Naručilac je jasno propisao uslove za učešće u postupku kao i način dokazivanja i šta se dokazuje istima.

Pitanje 3:
Backup time za specificirani UPS? Za UPS je to jedna od ključnih karakteristika a tenderom nije specificirana - pa kako čete uporediti dostavljene ponude ako jedan ponuđeni UPS ima backup time 2 sata a drugi 6 sati?!?! 

Odgovor 3:
[bookmark: _GoBack]Naručilac je tehničkom specifikacijom jasno definisao sopstvene potrebe i minimalne zahtjevane karakteristike.

Pitanje 4:
Ponuđači u skladu sa članom 95 Zakona o javnim nabavkama imaju pravo da zahtjevaju pojašnjenje. Istim članom zakona je rečeno da Naručioci moraju da objave odgovore na zahtjev za pojašnjenje, a nije striktno rečeno da moraju da odgovore. Ipak, imajući na umu shodnu primjenu zakona u suštinskom smislu, ne vodeći se samo formalizmima, jasna je namjera zakonodavca i upotreba odredbi iz člana 95 - ako ponuđač ima pravo da zahtjeva pojašnjenje, iz toga proizilazi da ima pravo i da mu se na pitanja odgovori. 

Još jednom, ljubazno molimo da konsultujete kolege, članove komisije koji se bave tehničkim pitanjima i date konkretne odgovore na konkretno postavljena pitanja - pitanja 1,2 i 3 iz našeg prethodnog zahtjeva: 
Tehničkom specifikacijom, tačka 1, dat je zahtjev: “Ponuđena oprema mora biti minimalno sljedećih karakteristika: Nabavka, isporuka i ugradnja samostojećeg rek ormara: samostojeći rek ormar minimalne visine 42U sa maksimalnom spoljašnjom visinom do 1980 mm, širine 800 mm i dubine 1200 mm. Konstrukcija mora biti potpuno rastavljiva modularna čelična konstrukcija….” , I na dalje su nabrajane ostale tehničke karakteristike I ponovljena maksimalna visina ormana. Obzirom na formulaciju datu u zahtjevu, a posebno u vezi dimenzije visine ormana nije jasno šta je minimalno, šta je maksimalno? Zahtjevali ste da orman minimalno ima maksimalnu dimenziju od 1980mm? Molim pojasnite zahtjev? Prema ovome kako je napisano, orman treba da ima minimalno maksimalnu dimenziju 1980mm, a znači da može da ima i veću? Slična formulacija se ponavlja na više pozicija u tehničkoj specifikaciji – molim pojasnite zahtjeva jer na ovaj način nije jasno. 

Odgovor 4:
Naručilac ostaje pri zahtjevima iz tenderske dokumentacije.

Pitanje 5:
Naručilac je tenderskom dokumentacijom predvidio mogućnost nuđenja ekvivalentnih proizvoda, te definisao da se ekvivalentnost dokazuje tehničkim listom i izvodom iz kataloga. Takođe, Naručilac je vrlo detaljno opisao proizvode u specifikaciji, sa navođenjem preciznih dimenzija i drugih karakteristika. Osim toga,Naručilac nije naveo niti jedan standard koji moraju da zadovolje specificirani proizvodi (sa izuzetkom dizel agregata i komunikacionog modula). Molim pojasnite – u odnosu na koje karakteristike će se dokazivati ekvivalentnost tehničkim listom? Ako sve navedene karakteristike moraju biti i ponuđene kao takve – onda suštinski nije moguće ponuditi ekvivalentan proizvod jer su opisani precizno proizvodi jednog proizvođača. (Svako može uz pomoć AI alata kao što je ChatGpt može ovo provjeriti). Da bi bilo moguće ponuditi ekvivalentan proizvod potrebno je pojasniti – u odnosu na koje karakteristike će se vršiti poređenje ponuđenog sa specificiranim i koji će biti kriterijumi za ocjenu da li je ponuđeno isto ili bolje od specificiranog? Koje tačno karakteristike su krucijalne? Da dodatno pojasnimo pitanje – ako je specificirana snaga sijalice od npr 40W, neko ponudi sijalicu od 60W, neko može da ocijeni da je ponuđena bolja jer daje više svjetla, dok drugi može da kaže da je lošija jer troši više energije. Molim pojasnite tehničku specifikaciju u dijelu dokazivanja ekvivalentnosti – dajte jednoznačni kriterijum tj način dokazivanja ekvivalentnosti. 

Odgovor 5:
Naručilac ostaje pri zahtjevima iz tenderske dokumentacije.

Pitanje 6:
Za stavku 47 tehničke specifikacije – UPS, nije definisan back up time. Potreban je da bi mogli ponuditi odgovarajuću bateriju za UPS. Molim pojasnite – koji je potreban backup time?

Odgovor 6:
Naručilac ostaje pri zahtjevima iz tenderske dokumentacije.


                                                                Ispred Komisije za sprovođenje postupka javne nabavke
     Co:                                        
   - Svim ponuđačima                                                         Predsjedavajući član
   - Predsjedavajućem komisije                                         
   - a/a                                                                            Marija Lubarda, dipl.pravnik

